text: Supersygehus rejser sig
  01 februar 2019 kl. 15.12
  Om et år flytter de første patienter ind i en splinterny bygning med en-sengs-stuer med eget bad og toilet 
  Nu kan både patienter, ansatte og politikere skimte en slutdato på det kæmpestore byggeri at et supersygehus i Aabenraa. 
  Sygehuset kommer til at koste i alt 1,2 milliarder kroner - fase et er taget i brug, og fredag var der rejsegilde på fase to, der skal huse en ny sengebygning, bestående af 120 plejeenheder, 13 intensivstuer og 38 ambulatorier.
  Samtlige stuer bliver en-sengsstuer med eget bad og toilet.
  Prisen for fase to bliver godt 720 millioner kroner, og de første patienter skal efter planen flytte ind i de nye faciliteter til januar 2020.
  Regionsrådsformand Stephanie Lose glæder sig over byggeriet:
  - Her vil sønderjyderne blive mødt af specialister og få den bedste behandling døgnet rundt, hvis de bliver akut syge, siger Stephanie Lose til TV SYD.
  